Please Please Me (sang)

«Please Please Me» er en sang av The Beatles som ble skrevet av John Lennon (men offisielt kreditert McCartney/Lennon som etterhvert ble forandret til Lennon/McCartney) som ble a-siden til deres andre singel i Storbritannia og også tittelen på deres debutalbum (begge utgitt tidlig i 1963).
«Please Please Me» ble utgitt på singel 11. januar 1963 i Storbritannia (med «Ask Me Why» på b-siden) og 25. februar 1963 i USA (uten noen reaksjon foreløpig i sistnevnte land). Deretter ble den også med på debutalbumet av samme navn som kom ut 22. mars 1963 i Storbritannia. I USA ble den relansert på singel 3. januar 1964 (med From Me to You på b-siden). Først 22. mars 1965 havnet den på et album i USA, og det het The Early Beatles.
Singlen kom inn på den britiske NME-lista på 17.-plass den 31. januar 1963 og nådde førsteplass i sin fjerde uke og ble der en uke til før den dalte. Den solgte sirka 340.000 - 350.000 eksemplarer i UK.Lennon var inspirert av Bing Crosbys sang «Please» (fra 1932) hvor han bet seg merke i setningen/ordspillet «please lend a little ear to my pleas». Han ønsket på en måte å videreføre denne ideen til en ballade i Roy Orbison-stil (à la sangen «Only the Lonely»).


== Innspilling ==
Da gruppen var i Abbey Road Studios 11. september 1962 for å spille inn «Love Me Do» på nytt, fikk de tid til å kjøre igjennom «Please Please Me» i ballade-versjon mens produsent George Martin og hans stab lyttet. På det stadiet trampet Ringo Starr takten på stortromma, mens han med hendene ristet tamburin og maracas. George Harrison spilte gitarriffet igjennom hele sangen i stedet for kun mellom versene (slik som han etter hvert ville gjøre på konserter). George Martin foreslo at de skulle øke tempoet, tilføre harmonier, minke på sologitar deltaljene og at trommeslageren skulle «spille ordentlig».Da sangen var ferdig omstrukturert, gjorde de opptak. Hvor mange tagninger som ble forsøkt (og ikke minst bevart) er ukjent, men en versjon ble bevart og utgitt på Anthology 1 (utgitt 1995). Versjonen er veldig lik den som ble spilt inn drøyt to måneder senere, men mangler munnspill. Dessuten var det Andy White som spilte trommer på de andre sangene de spilte inn denne dagen («Love Me Do» og «P.S. I Love You»), og en tromme synkope som inntreffer cirka 1:06 (i mellomverset), tyder på at det ikke er Ringo Starr som sitter bak trommesettet, men derimot White.26. november 1962 spilte de inn den versjonen som ville bli deres neste singel (samt b-siden «Ask Me Why»). 18 tagninger måtte til før de fikk det til. Deretter la Lennon på munnspill, og da George Martin lyttet til det ferdige resultatet, sa han; «Ja! Dere har nå laget deres første nummer en hit». Han tok ikke feil. Singlen gikk til topps på alle hitlistene i England, med unntak av Record Retailer listen, hvor de nådde andreplass. I USA nådde de tredjeplass på listene våren 1964.John Lennon synger «Please Please Me». I versene følger McCartney med på høy harmoni. I «come on»-sekvensen synger Lennon «come on» fire ganger, hvor koret (Harrison og McCartney) svarer hver gang. Harrison og McCartney er også med på kor i mellomverset.


== Personell ==
John Lennon: elektrisk gitar, munnspill, vokal
Paul McCartney: bass, vokal
George Harrison: sologitar, harmonivokal (sporadisk)
Ringo Starr: trommer


== «Please Please Me» versjoner fremført i BBC Radio ==


== «Please Please Me» i konserter ==
The Beatles la til «Please Please Me» på repertoaret sent i 1962 og spilte den fram til og med 12. februar 1964 i New York City. Etter da ble den ikke spilt mer av gruppen.
Paul McCartney inkluderte «Please Please Me» i sin sett-liste da han la ut på USA-turne høsten 2005. Turnéen startet i Miami i Florida 16. september det året hvor «Please Please Me» ble introdusert. En versjon fra turnéen ble inkludert på The Space Within Us (utgitt 14. november 2006).


== Referanser ==